འཐུས་མི་དབང་འདུས་ཀྱིས་གསུངས་དོན།ཙུང་ལི་ལི་ཁེ་ཆང་གིས་གནང་བའི་སྲིད་གཞུང་གི་ལས་དོན་སྙན་སྒྲོན་ཉན་རྗེས་མངོན་གསལ་དོད་པའི་མྱོང་བ་གསུམ་བྱུང་བ་སྟེ།གཅིག་ནི་མི་སེམས་དྲོས་པར་བྱས་ཤིང་།སྲིད་གཞུང་གི་ལས་དོན་སྙན་སྒྲོན་ནང་།མི་དམངས་ལྟེ་བར་བྱས་པའི་འཕེལ་རྒྱས་ཀྱི་དགོངས་པ་ཁྱབ་པ་དང་མི་དམངས་ཀྱི་དོ་ཁུར་ལ་ལན་ཧུར་ཐག་བརྒྱབ་པས་གྲུབ་འབྲས་ཕྱོགས་སྡོམ་བྱེད་པའམ་ཡང་ན་ལས་དོན་བཀོད་སྒྲིག་བྱེད་སྐབས་ཀྱང་མི་དམངས་ཀྱི་གནས་ཚུལ་དང་།དམངས་འཚོ།དམངས་འདུན་བཅས་ལ་དམ་པོར་དམིགས་ནས་མི་དམངས་ཀྱི་ཐོབ་ཚོར་དང་།བདེ་སྐྱིད་ཚོར་སེམས།བདེ་འཇགས་ཐོབ་སེམས་བཅས་ཆེ་རུ་འགྲོ་རྒྱུར་འབད་བརྩོན་བྱས་ཡོད་པ་དང་།གཉིས་ནི་ཡིད་ཆེས་བརྟན་དུ་ཕྱིན་ཞིང་།སྲིད་གཞུང་གི་ལས་དོན་སྙན་སྒྲོན་ནི་ལྗིད་ཏིག་ཏིག་གི་གྲུབ་འབྲས་ཤིག་ཡིན་པ་དང་།རྙོག་འཛིང་ཧ་ཅང་ཆེ་བའི་རྒྱལ་ཁབ་ཕྱི་ནང་གི་དུས་བབ་མདུན་དུ་དམིགས་ཚད་དང་ལས་འགན་ཁག་ཕུན་སུམ་ཚོགས་པའི་སྒོ་ནས་ལེགས་གྲུབ་བྱུང་སྟེ་སྔོན་དཔག་ལས་ཡག་པ་བྱུང་བ།གསུམ་ནི་ཆོད་སེམས་ཆེ་རུ་སོང་ཞིང་།སྲིད་གཞུང་གི་ལས་དོན་སྙན་སྒྲོན་གྱིས་དཔལ་འབྱོར་སྤུས་ཚད་མཐོ་བའི་ངང་འཕེལ་རྒྱས་གཏོང་རྒྱུར་སྐུལ་འདེད་གཏོང་བའི་བརྗོད་བྱར་གཞིགས་ནས་སྤྱི་ཚོགས་ཀྱི་འགལ་ཟླ་གཙོ་བོའི་འགྱུར་ལྡོག་ལ་དམ་པོར་དམིགས་པ་དང་འདི་ལོའི་སྤྱི་ཡོངས་ཀྱི་བླང་བྱ་དང་གཙོ་གནད་ལས་དོན་ཚན་རིག་དང་མཐུན་པའི་སྒོ་ནས་གཏན་འཁེལ་བྱས་པ་དང་ཕུ་ཐུང་བརྫེས་ནས་ངར་ཤུགས་སྒྲིམ་པའི་ཆོད་སེམས་བརྟན་དུ་བཏང་བ་བཅས་རེད།